તીવ્ર જીવદયાવાળાં સંગઠનો પ્રાણીરક્ષાના મામલે ઉગ્રતા દાખવે કે રાષ્ટ્રવાદના મામલે કટ્ટરતા દાખવનારા સરવાળે રાષ્ટ્રનું અહિત કરે કે વૈચારિક ઉદારતાના ભેખધારી ઉદારમતવાદીઓ પોતાના મતના મામલે ઝનૂની બને કે શુષ્ક ગાંધીવાદીઓ ખાદી-ચરખા-અહિંસા વિશે ખુન્નસભેર વાત કરીને લોકોને ગાંધી પ્રત્યે વાળવાને બદલે ગાંધીથી દૂર ભગાડે કે કોમ સાથે અન્યાય થતો હોવાનો વીડિયો જોઈજોઈને કોઈ મુસ્લિમ જુવાન આતંકવાદી બને ત્યારે સરવાળે આ બધા લાગણીશીલ મનુષ્યો પોતાની લાગણીને લીધે ગેરમાર્ગે દોરવાઈ જતા હોય છે.